EJJA 'REBBIEGĦA Ejja Rebbiegħa, Ejja April, Tixtieqkom qlubna Ilha żmien twil; Ejja maħbuba W. ġib lill-maħbub, U ferrħu naqra L-imsejkna qlub. Keċċulna x-xitwa, Ħarrbu 'l jannar, Taffulna l-kesħa, Waqqfulna l-qtar; Libbsulna s-sema B'lewn ikħal nir, U l-art żejnulna Bl-ifjen ħarir. Ferrxu fl-egħlieqi Twapet ħadrana, Imlew il-ġonna Bil-ward ħamrana; Iksu. lis-siġar B'werqiet tarjin, U roxxu fuqhom Il-ġawhar. fin. L-għasfur oħorġu Minn ġol-bejtiet Biex jibda. jinseġ L-isbaħ għanjiet; Ħalluh jittajjar Ma' kullimkien Qisu bla sabar, M'għandux waqfien Ta' Pawlu Mifsud Lill-baħar kiesaħ, Li f'daw' x-xahrejn Qagħ'd biss jitfarrak Mal-blat għalxejn, Ġibulu l-għeja, Tħalluhx imqit U bix-xemx sħuna Fittluh xi ftit. Ġiegħlu liż-żiffa Biex kull fl-għaxija Tmur tmellsu naqra X'ħin kollu dija ikun qed jongħos Taħt qamar sħiħ, Biex il-qlub safja jitgħaxxqu bih. Nibbtu l-imħabba Fil-qlub mill-ġdid, Fil-qlub miġnuna Li tifraħ trid; U sebbħu sewwa Il-ħolm tal-ħajja, Tħallux in-niket . Fuq l-art jissajja. Tħallux dmugħ iżjed, Tħallux ħsieb tqil; Ferħ biss irridu U għomer twil. Ejjew imbissma Fid-dinja tagħna. April, Rebbiegħa, W oqogħdu magħna,